வம்சி – இளையராஜா கூட்டணியைச் சில வெறிபிடித்த தெலுங்கு சினிமா ரசிகர்கள் நினைவில் வைத்திருக்கக்கூடும். இளையராஜா வேறுபட்ட இசை வடிவங்களை அளிக்கக் காரணமாக இருந்த சில புகழ்பெற்ற இயக்குனர்கள் தமிழ் சினிமாவிலும் நிறைய பேருண்டு. அவர்களை விடுத்து மற்ற மொழிகளிலும் இப்படிச் சில அதீத திறமையுள்ள இயக்குனர்கள் இருக்கின்றனர் என்பதைத் தனது இசையின் மூலமாக நமக்குச் சுட்டிக்காட்டுகிறார் இளையராஜா.